ඉකුත් දා පැවැති පළාත් සභා මැතිවරණ ප්‍රතිඵල වලින් දේශීය කුමන්ත්‍රණකරුවන්ටත් ‍විදේශීය සතුරු බලවේගවලටත් ජනතාව‍ හොඳ පණිවුඩයක් ලබාදී ඇති බව එක්සත් ජනතා නිදහස් සන්ධානයෙන් කුරුණෑගල දිස්ත්‍රික්කයට තරඟ කොට වැඩිම මනාප ලබාගත් නීතිඥ දයාසිරි ජයසේකර මහතා පැවසීය.බහුතර ජනතාව ජනාධිපති මහින්ද රාජපක්ෂ මහතාගේ සංවර්ධන වැඩපිළිවෙළ අනුමතකරන බව මෙම මැතිවරණ ප්‍රතිඵලයෙන් පෙන්නුම් කරන බවද ජයසේකර මහතා කීය.මැතිවරණ ජයග්‍රහණයෙන් පසු හෙට්ටිපොළදී පසුගියදා (23) පැවැති මාධ්‍ය හමුවේදී ජයසේකර මහතා මේ බව පැවසීය.